Document ID: 31997R2536

RÅDETS FORORDNING (EF) Nr. 2536/97 af 16. december 1997 om ændring af forordning (EØF) nr. 338/91 om fastlæggelse af EF-standardkvaliteten for ferske eller kølede fårekroppe og om ændring af forordning (EØF) nr. 2137/92 om Fællesskabets handelsklasseskema for fårekroppe og om EF-standardkvaliteten af ferske og kølede fårekroppe
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), særlig artikel 4, stk. 2,
under henvisning til forslag fra Kommissionen, og
ud fra følgende betragtninger:
Rådets forordning (EØF) nr. 338/91 (2) gælder indtil udgangen af produktionsåret 1997, indtil der fastlægges EF-klassificeringsnormer; der er ikke gjort tilstrækkelige fremskridt til, at den nugældende EF-standardkvalitet kan afløses af de nævnte normer; den nugældende standardkvalitet bør derfor bibeholdes;
på baggrund af konklusionerne i Kommissionens rapport om anvendelsen af forordning (EØF) nr. 2137/92 (3) bør det mål for øjeblikket ikke søges nået, som Rådet har sat sig med hensyn til at gøre anvendelse af EF-handelsklasseskemaet obligatorisk i samtlige slagterier, der er godkendt med henblik på handel inden for EF, om muligt i løbet af produktionsåret 1999 og i hvert fald inden den 1. januar 2000, idet det dog bør være muligt at tage disse mål op til fornyet behandling på grundlag af en rapport, som Kommissionen forelægger inden den 31. juli 2002;
for at lette prisindberetningen bør medlemsstaterne kunne opdele kategori C i bilag III til forordning (EØF) nr. 2137/92 i to underkategorier -
UDSTEDT FØLGENDE FORORDNING:
Artikel 1
Artikel 2, stk. 2, i forordning (EØF) nr. 338/91 udgår.
Artikel 2
I forordning (EØF) nr. 2137/92 foretages følgende ændringer:
1) Følgende indsættes som artikel 3, stk. 3, andet afsnit:
»Medlemsstater, der anvender klassificeringssystemet i bilag III, kan opdele kategori C i to underkategorier.«
2) Artikel 9 affattes således:
»Artikel 9
Kommissionen forelægger senest den 31. juli 2002 Rådet en beretning om, hvorledes nærværende ordning fungerer, om nødvendigt ledsaget af passende forslag, navnlig med henblik på om muligt at gøre anvendelsen af handelsklasseskemaet for fårekroppe obligatorisk.«
Artikel 3
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. december 1997.

Labels: 3
17
6